cyanic-selkie/wikianc huggingface dataset:
निःशुल्क और मुक्तस्रोत सॉफ्टवेयर का इतिहास
१९५० तथा १९६० के दशक में कम्प्यूतरों के प्रचालन तंत्र तथा कम्पाइलर, हार्डवेयर खरीदने पर उसके साथ प्रदान किए जाते थे और अलग से कोई शुल्क नहीं लगता था। उस समय मानव द्वारा पढ़ा जा सकने वाला सॉफ्टवेयर (स्रोत कोड) प्रायः वितरित किया जाता था ताकि उसमें मौजूद गलतियों को ठीक किया जा सके या उनमें कोई नए फलन (function) जोड़े जा सकें। अभिकलन प्रौद्योगिकी का प्रचलन अधिकांश विश्वविद्यालयों में ही हुआ। इन विश्वविद्यालयों में जो परिवर्तन/परिवर्धन किए गए वे दूसरों के साथ भी साझा किए गए और इस प्रकार संस्थानों ने साझेदारी की दिशा में कदम बढ़ाया।
जैसे-जैसे बड़े-आकार के प्रचालन तंत्रों में परिपूर्णता आने लगी, अब ऐसा समय आया कि बहुत कम संस्थान इन प्रचालन तंत्रों में परिवर्धन की अनुमति देते थे। धीरे-धीरे ये प्रचालन तंत्र बन्द स्रोत हो गए।
किन्तु उपयोगकारी सोफ़्टवेयर एवं अन्त अनुप्रयोग अब भी साझा किए जाते हैं तथा सॉफ्टवेयर को साझा करने के लिए नई संस्थाएँ आ चुकी हैं।
ज़रदोज़ी
ज़रदोज़ी फारसी एवं उर्दु: زردوزی) का काम एक प्रकार की कढ़ाई होती ह ऐ, जो भारत एवं पाकिस्तान में प्रचलित है। यह मुगल बादशाह अकबर के समय में और समृद्ध हुई, किंतु बाद में राजसी संरक्षण के अभाव और औद्योगिकरण के दौर में इसका पतन होने लगा। वर्तमान में यह फिर उभरी है। अब यह भारत के लखनऊ, भोपाल और चेन्नई आदि कई शहरों में हो रही है।
संलग्न उपकरण
चर्खे का सहारा ताग को सही करने तथा बिनने की प्रक्रिया सुगम बनाने के लिए किया जाता है। जब तक तागा (धागा) करघे के पास बिनने के लिए न आ जाए। ताग के अलावा जड़ी के ताग को भी चरखे पर ही ठीक किया जाता है। परम्परागत चर्खा लकड़ी तथा बांस की फड़ी (पट्टी) से बना होता है। हालांकि आजकल साईकिल का पिछला चक्का, चेन, तथा गीयर को भी चरखा बनाकर उससे चरखे का काम लिया जाता है। इसके सम्बन्ध में बिनकरों का कहना है कि एक तो साईकिल वाला मजबूत होता है जिससे यह ज्यादा दिन तक चलता है, दूसरा, चूंकि इसका पहिया चेन तथा गीयर से लगा होता है अतः यह लकड़ी वाले चर्खा की तुलना में ज्यादा गतिशील हो जाता है जिससे कम समय में ज्यादा से ज्यादा ताग लपेटा जाता है।
नकली जरी
पहले शुद्ध सोने तथा चांदी से जरी बनाया जाता था। अतः जब साड़ी पहनने लायक नहीं भी रहती थी तो जलाकर खासी मात्रा में सोना या चांदी इकट्ठा कर लिया जाता था। यकायक १९७७ में चांदी के भाव बहुत बढ़ गया। बढ़े भाव के चांदी से जरी बनाना बड़ा ही महंगा साबित हुआ। इसका नतीजा यह निकला की साड़ी की कीमत काफी बढ़ गयी। बढ़ी हुई कीमत में लोग साड़ी खरीदने से बचने लगे। ऐसा लगने लगा मानो अब बनारसी बिनकारी लगभग समाप्त ही हो जाएगी।
संयोग से लगभग उसी समय गुजरात के शहर सूरत में नकली जरी का निर्माण प्रारंभ हो गया था। नकली जरी देखने में बिलकुल असली जरी के जैसी ही थी परन्तु इसकी कीमत असली जड़ी के दसवें हिस्से से भी कम पड़ती थी। कुछ बिनकरों ने इस नकली जरी का प्रयोग किया। प्रयोग सफल रहा और धीरे धीरे असली जरी का स्थान नकली जरी ने ले लिया। साड़ी की मांग पुनः बाजार में जोरो के साथ बढ़ गयी। बुनकर बिरादरी फिर अपनी ढ़रकी और पौसार के आवाज में मस्त होकरबिनकरी के व्यवसाय में संलग्न हो गये।
वे नकली जरी के कार्य में इतना खो गए कि धीरे-धीरे ऐसा लगने लगा कि असली जरी का नामो-निशान मिट जाएगा। इसी बीच १९८८-१९८९ के लगभग कुछ लोगों (भारतीय रईस) तथा विदेशियों ने बनारसी साड़ी तथा वस्र में असली जरी लगवाने की इच्छा व्यक्त की। दो तीन परिवार बनारस में भी अभी भी बचा था, जिसने फिर से असली चांदी तथा सोने का जरी बनाया। और इस तरह से मांग की पूर्ति की गई।
आजकल कुछ बिनकर पहले दिए गए आॅर्डर के वस्रों तथा साड़ियों में असली जरी लगाते हैं। हालांकि असली जरी का प्रयोग बहुत ही कम होता है, फिर भी परम्परा जीवित है।
स्टीफन कार्लिल
वाइस एडमिरल	स्टीफन कार्लिल	जुलाई 21, 1955 से अप्रैल 21, 1958	तक भारत के नौसेनाध्यक्ष रहे। उन्होंने 	चार्ल्स पिज़ी	 से यह पदभार ग्रहण किया था तथा उनके पश्चात् रामदास कटारी इस पद पर आए।
द्रौपदी (टीवी श्रृंखला)
द्रौपदी एक भारतीय टेलीविजन पौराणिक श्रृंखला सहारा वन पर 2001 से 2002 तक दो वर्षों तक चली। इसका निर्माण विजय कश्यप ने किया था और निर्देशन सुरेंद्र मोहन ने किया था। संगीत तलत अज़ीज़ द्वारा तैयार किया गया था और जसपिंदर नरूला ने शीर्षक गीत गाया था। यह धारावाहिक प्रतिभा राय के उड़िया उपन्यास यज्ञसेनी पर आधारित है।
ज्यामितीय समावयवता
सिस-ट्रान्स समावयवता (Cis–trans isomerism), समावयवता का एक प्रकार है जो कार्बनिक रसायन में बहुत देखने को मिलता है। इसे ज्यामितीय समावयवता तथा विन्यासी समावयवता (configurational isomerism) भी कहते हैं।
कुनर प्रान्त
कुनर या कुनड़ ( पश्तो:, फ़ारसी: , अंग्रेजी: Kunar ) अफ़्ग़ानिस्तान के 34 प्रांतों में से एक है जो उस देश के पूर्वोत्तर में स्थित है। इस प्रान्त का क्षेत्रफल ४,३३९ वर्ग किमी है और इसकी आबादी सन् २००९ में लगभग ४.१ लाख अनुमानित की गई थी। इस प्रान्त की राजधानी असदाबाद शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।
विवरण
कुनर प्रान्त में हिन्दु कुश पर्वतों के निचले पहाड़, कुनर नदी और कुनर वादी सबसे महत्वपूर्ण क्षेत्र हैं। पूरे सूबे में नदी-झरने, तंग घाटियाँ, चट्टानें और कठिन ढलानों वाले पहाड़ बिखरे हुए हैं। इनकी वजह से यहाँ यातायात बहुत कठिन रहा है। कुनर प्रान्त के ९६% लोग देहाती क्षेत्रों में बसते हैं और केवल ४% ही शहरों-बस्तियों में। अपनी दुर्गमता की वजह से अफ़्ग़ानिस्तान में विद्रोही और उपद्रवी गिरोह सदियों से कुनर क्षेत्र में छुपते और गतिविधियाँ करते आये हैं।
भूगोल
]
बामुन सुआलकुची
बामुन सुआलकुची (Bamun Sualkuchi) भारत के असम राज्य के कामरुप ज़िले में स्थित एक नगर है।
शिकोहाबाद
शिकोहाबाद (Shikohabad) भारत के उत्तर प्रदेश राज्य के फ़िरोज़ाबाद ज़िले में स्थित एक नगर व नगरपालिका है।
इतिहास
शिकोहाबाद का नाम पहले कृष्णपुर था। इस स्थान पर भगवान श्रीकृष्ण और जरासंध के बीच सभी युद्ध इसी स्थान पर हुए। तभी भगवान कृष्ण ने चौमुखी मंदिर की स्थापना की थी। यह नगर माता अहिल्याबाई होलकर के राज्य की सीमा हुआ करता था। उनके बाद मुगल शासक मोहम्मद गोरी ने यहां आक्रमण कर दिया था और मंदिर को क्षतिग्रस्त कर दिया लेकिन मंदिर में विराजमान शिवलिंग को छू भी नहीं सका था। मोहम्मद गौरी ने इसका नाम बदलकर मोहम्मदाबाद कर दिया था। बाद में औरंगजेब से परेशान उसके भाई दारा शिकोह ने यहां भगबंत के बाग में रह कर प्रेम संदेश का पाठ पढ़ाया था। दारा शिकोह की हत्या कर दी गयी उसकी याद में किशनपुर से शिकोहाबाद कर दिया गया। लेकिन बैनामा दस्तावेज में किशनपुर मोहम्दाबाद लिखा जाता है।
शिक्षा
शिकोहाबाद शहर में पाँच प्रमुख महाविद्यालय हैं:
इस शहर मे कई प्रमुख इँटर कालेज है। यहाँ एक विवेकानंद विद्यापीठ स्कूल भी है। शिकोहाबाद को शिक्षा नगरी के नाम से भी जाना जाता है। इस शहर में पूर्व मुख्यमंत्री मुलायम सिंह यादव ने शिक्षा प्राप्त की। यहाँ मैनपुरी, एटा और फिरोजाबाद के विद्यार्थी शिक्षा प्राप्त करते हैं । शिकोहाबाद शहर में दो
1- एफ एस यूनिवर्सिटी 2- जे एस यूनिवर्सिटी निजी विश्वविद्यालय भी है।
उद्योग
यह शहर काँच उद्योग के लिये प्रसिद्ध है।
हर्ष उदय सिंह गौर
हर्ष उदय सिंह (1 जुलाई 1953 – 29 नवम्बर 1994) भारतीय सशस्त्र सेना के बिहार रेजीमेन्ट में कमाण्डिंग ऑफिसर थे। उनके असाधारण साहस और कार्य के प्रति निष्ठा के लिए उन्हें मरणोपरान्त सन १९९५ में अशोक चक्र से सम्मानित किया गया जो भारत का शान्तिकाल का सर्वोच्च वीरता पुरस्कार है।
जीवन परिचय
हर्ष का जन्म १९५३ में उत्तर प्रदेश के हरदोई जिले के नीर गाँव में हुआ थ। उनके पिता का नाम राजेन्द्र सिंह गौर था। हर्ष ने अपने गृहनगर में अपनी शिक्षा पूरी की और सी एम नेहरू कॉलेज से १९७२ में स्नातक हुए। सितम्बर १९७३ में उन्होने अधिकारी प्रशिक्षण अकादमी में प्रवेश लिया और १२ मई १९७४ को बिहर रेजीमेन्ट में सेकेण्ड लेफ्टिनेन्ट के पद पर लघु-सेवा कमीशन प्राप्त की। Promoted lieutenant on 12 May 1975, इसके बाद १२ मई १९७९ को वे स्थायी कमीशन हुए। 9 जुलाई 1981 को वे कैप्टन पद पर प्रोन्नत हुए।
9 जुलाई 1986 को वे मेजर पद पर प्रोन्नत हुए। इसके बाद उन्होने रक्षा सेवा स्टाफ कॉलेज में प्रशिक्षक के रूप में सेवाएँ दीं। १९९४ में उनकी नियुक्ति कार्यकारी लेफ्टिनेन्ट कर्नल के रूप में १०वीं बिहार बटालियन में हुई जो उस समय जम्मू कश्मीर के बारामूला में तैनात थी।
29 नवम्बर 1994 को जम्मू कश्मीर के बारामूला जनपद के बाजीपुरा गांव में आतंकवादियों से लड़ते हुए श्री गौर शहीद हो गए थे। शहीद होने से पहले उन्होंने 4 आतंकवादियों को ढ़ेर कर दिया था। उनकी इस शहादत को सम्मान देने के लिए मरणोपरान्त अशोक चक्र से सम्मानित किया गया।
मीनाकारी
मीनाकारी (Enamaling) एक कलात्मक प्रक्रिया है। इसमें काच (ग्लास) के बारीक पाउडर को ७५० डिग्री सेल्सियस से ८५० डिग्री सेल्सियस तक गर्म करके पिघलाकर धातु ऑक्‍साइड जैसे चांदी, सोना, तांबा और जिंक के ऊपर क्रिस्टलीय पारदर्शी रूप में जड़ (fuse) दिया जाता है। तांबे, चांदी या सोने पर किए गए असली इनामेल से मणियों जैसे खूबसूरत रंग पैदा होते हैं।
मीनाकारी का कार्य मूल्यवान व अर्द्धमूल्वान रत्नों तथा सोने व चांदी के आभूषणों पर किया जाता है। जयपुर में सोने के आभूषणों और खिलौनों पर बड़ी सुंदर मीनाकारी की जाती है।
मीनाकारी एक पुरानी और अति-प्रचलित प्रौद्योगिकी है। अपने अधिकांश इतिहास में यह मुख्यतः आभूषणों और सजावटी कलाओं के ऊपर की जाती रही है। किन्तु उन्नीसवीं शती के बाद मीनाकारी का उपयोग औद्योगिक वस्तुओं और दैनन्दिन उपयोग की वस्तुओं (जैसे भोजन पात्रों पर) पर भी किया जाने लगा।
ताँबे पर मीनाकारी
तांबे की इनामेलिंग एक लंबी प्रक्रिया है जिसमें निम्‍नलिखित चरण होते हैं:-
यह एनामिल/रंग फीके नहीं पड़ते और गर्म को सहन कर सकते हैं। इस नक्‍काशी में कटोरियां/मोमबत्‍ती स्‍टैंड, फ्रेम, चम्‍मच जैसी कई रोजमर्रा इस्‍तेमाल तथा सजावटी वस्‍तुएं बनाई जाती हैं।
लालपुर गाँव, इगलास (अलीगढ़)
लालपुर इगलास, अलीगढ़, उत्तर प्रदेश स्थित एक गाँव है।
अपूर्व अग्निहोत्री
अपूर्व अग्निहोत्री एक हिन्दी फिल्म अभिनेता हैं। जन्म ५ अगस्त १९७२
सुआलकुची
सुआलकुची (Sualkuchi) भारत के असम राज्य के कामरुप ज़िले में स्थित एक नगर है। यह अपने रेशम और वस्त्र उत्पादनों के लिए प्रसिद्ध है। यह ब्रह्मपुत्र नदी के उत्तरी तट पर बसा हुआ है।
रामदास कटारी
वाईस एडमिरल	रामदास कटारी अप्रैल 22, 1958 से जून 4, 1962 तक भारत के नौसेनाध्यक्ष रहे। इस पद पर आसीन होने वाले वे प्रथम भारतीय थे। उन्होंने स्टीफन कार्लिल से यह पदभार ग्रहण किया था तथा उनके पश्चात् भास्कर सोमन इस पद पर आए।
वृषभानपुर गाँव, इगलास (अलीगढ़)
वृषभानपुर इगलास, अलीगढ़, उत्तर प्रदेश स्थित एक गाँव है।
राजा बछराज गौड़
गौड़ावटी गढ़ - सरवाड, फतहगढ़
वर्तमान में जिस स्थान पर किला बना हुआ है, उस स्थान के बारे में यह प्रचलित है कि यहाँ एक बकरी ने अपने बच्चों की पूरी रात सियार से टक्कर लेकर रक्षा की, जिस पर राजा बछराज गौड़ ने इसे वीरभूमि मान कर इसी स्थान पर किले का निर्माण कराया। पूर्व काल में यह किला वृहदाकार नहीं था, लेकिन गौड शासकों के पश्चात किशनगढ़ के राठौड़ वंशीय राजाओं ने इसे भव्य रूप प्रदान किया।
भास्कर सोमन
वाइस एडमिरल	भास्कर सोमन	जून 4, 1962 से मार्च 3, 1966	तक भारत के नौसेनाध्यक्ष रहे। उन्होंने रामदास कटारी से यह पदभार ग्रहण किया था तथा उनके पश्चात् आधार कुमार चटर्जी इस पद पर आए।
परदेस
परदेस 1997 की सुभाष घई द्वारा निर्देशित हिन्दी भाषा की संगीतमय नाटक फिल्म है। फिल्म में शाहरुख खान, अमरीश पुरी, आलोक नाथ और नवागंतुक महिमा चौधरी और अपूर्व अग्निहोत्री हैं। यह फिल्म वाणिज्यिक, आलोचनात्मक और संगीत के दृष्टिकोण से हिट थी। महिमा चौधरी ने अपने प्रदर्शन के लिए सर्वश्रेष्ठ नवागंतुक पुरस्कार जीता था।
संक्षेप
परदेस पूर्व और पश्चिम के सांस्कृतिक मूल्यों पर चर्चा करती है। किशोरीलाल (अमरीश पुरी) अमेरिका में रहने वाले एक धनी व्यापारी हैं जो भारत में अपने पुराने दोस्त सूरज देव (आलोक नाथ) से मिलते हैं। पारंपरिक भारतीय परिवार में अपने प्रवास के दौरान, उन्हें सूरज की सबसे बड़ी बेटी गंगा (महिमा चौधरी) का पता चला जो भारतीय संस्कृति में रंगी-ढली है। किशोरीलाल सूरज से अपने पश्चिमी संस्कृति में रचे बसे बेटे राजीव (अपूर्व अग्निहोत्री) के लिए गंगा का हाथ माँगते हैं। वह आश्वस्त हैं कि गंगा न केवल एक आदर्श दुल्हन होगी, बल्कि वह राजीव में भारतीय मूल्यों को पुनर्जीवित करने में सक्षम होगी।
किशोरीलाल अपने बेटे जैसे अर्जुन (शाहरुख खान) से अपनी योजना को आगे बढ़ाने में मदद करने के लिए कहते हैं। अर्जुन की सोच किशोरीलाल और गंगा के समान है। अर्जुन, राजीव के आने से पहले गंगा से मिलने जाता है। अर्जुन, किशोरीलाल की इच्छाओं के अनुसार राजीव और गंगा को मिलाने की कोशिश करता है। अर्जुन, राजीव के चरित्र और आदतों के बारे में गंगा को धोखा देता है। राजीव और गंगा दोनों अर्जुन के प्रयासों से एक दूसरे से शादी करने के लिए सहमत हो जाते हैं। सगाई भारत में होती है, लेकिन परिवार इस बात से सहमत होता है कि गंगा को अपने शादी से पहले अमेरिका जाना चाहिए। वहाँ, कुछ हफ्तों बाद ही गंगा अकेली महसूस करने लगती है। उसका एकमात्र सच्चा दोस्त अर्जुन है, जिसके साथ वह एक विशेष बंधन बनाना शुरू कर देती है। धीरे-धीरे गंगा को पता चलता है कि राजीव वह व्यक्ति नहीं है जैसा अर्जुन ने उसे भारत में चित्रित किया था। अर्जुन को पता चलता है कि वह गंगा से प्यार में पड़ गया है, लेकिन किशोरीलाल से अपनी निष्ठा के कारण, वह उसे राजीव से विवाह करने के लिये प्रोत्साहित करता है।
संगीत
एल्बम दर्शकों के बीच बहुत सफल थी और "दो दिल मिल रहे हैं", "मेरी महबूबा", "ये दिल दीवाना" और "आइ लव माय इंडिया" बहुत लोकप्रिय थे। ये गीत आज तक सुने जाते हैं। नदीम-श्रवण ने स्टार स्क्रीन पुरस्कार में सर्वश्रेष्ठ संगीत निर्देशक के लिये पुरस्कार जीता था।
झूम इंडिया
झूम इंडिया एक संगीतमय रियलिटी शो है जो 27 अक्टूबर 2007 से सहारा वन चैनल पर प्रसारित हुआ। जझूम इंडिया, जोडिएक टेलीविज़न के स्वीडिश प्रारूप स्टार्स ऑन स्टेज का एक भारतीय रूपांतरण है।
अवधारणा
झुम इंडिया एक म्यूजिकल रियलिटी शो है जिसमें विशिष्ट चुनौतियों का सामना करने के लिए दस मशहूर हस्तियों को पेशेवर गायकों के साथ जोड़ा जाता है। दस मशहूर हस्तियां गायकों के साथ मिलकर भव्य पुरस्कार के लिए एक-दूसरे से प्रतिस्पर्धा करती हैं। गायक अपने सेलिब्रिटी साथी को प्रशिक्षित करते हैं, और दोनों मंच पर प्रदर्शन करते हैं। प्रत्येक सप्ताह, जोड़ियों को विशिष्ट विषयों पर आधारित एक गीत प्रस्तुत करना होता है: डिस्को, स्विंगिंग सिक्सटीज़, आरडी बर्मन स्पेशल, आदि। हर हफ्ते एक जोड़ी को हटा दिया जाता है। दर्शकों को हर सप्ताह सर्वश्रेष्ठ तीन टीमों के लिए वोट करने का मौका मिलता है।
कुंदुज़ प्रान्त
कुंदुज़ ( पश्तो:, अंग्रेजी: Kunar ) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ८,०४० वर्ग किमी है और इसकी आबादी सन् २००९ में लगभग ८.२ लाख अनुमानित की गई थी। इस प्रान्त की राजधानी कुंदुज़ शहर है। इस प्रान्त में ताजिक और पश्तून लोगों की बहुतायत है, लेकिन यहाँ बहुत उज़बेक लोग भी रहते हैं। इसकी उत्तरी सीमा ताजिकिस्तान से लगती है। कुंदुज़ नदी यहाँ का एक महत्वपूर्ण जल-स्रोत है और यह अमु दरिया की एक उपनदी है। यही अमु दरिया कुंदुज़ प्रान्त और उसके उत्तर में स्थित ताजिकिस्तान के बीच की अंतर्राष्ट्रीय सीमा भी है। कुंदुज़ प्रान्त पश्चिम में मज़ार-ए-शरीफ़ तथा दक्षिण में काबुल से सड़क द्वारा जुड़ा हुआ है। इसके अलावा यह ताजिकिस्तान से भी सड़क द्वारा संयुक्त है।
विवरण
कुंदुज़ प्रांत में ७ ज़िले है। सन् २००१ में तालिबान के पतन के समय यह अफ़गानिस्तान का सबसे आखिरी शहर था जिसने समर्पण किया। हज़ारों पाकिस्तानी सैनिक, कर्मचारियों तथा कई अल-क़ायदा और तालिबान के सदस्यों को पाकिस्तानी वायु सेना द्वारा सुरक्षित तरीके ले उठा लिया गया था। इस घटना को शैतान का उत्थान की संज्ञा मिली थी।
बंबई रक्त समूह
बम्बई रक्त समूह (Hh blood group), रक्त का एक अनूठा प्रकार है जो लगभग १०००० व्यक्तियों में १ व्यक्ति में पाया जाता है। इस रक्त समूह की खोज सबसे पहले बंबई (अब मुंबई) में १९५२ में डा. वाई एम भेंडे द्वारा की गई थी इसलिए इस रक्त समूह का नाम 'बंबई रक्त समूह' पड़ा। इस रक्त समूह को Hh और oh रक्त समूह भी कहते है। इस रक्त समूह में h प्रतिजन खुद को अभिव्यक्त नही कर पाता जो की O रक्त समूह में होता है| इसके कारण ही यह रक्त समूह अपनी लाल रक्त कोशिकओं में A और B प्रतिजन नहीं बनाता। A और B प्रतिजन न बनाने के कारण ही इस रक्त समूह के लोग किसी भी रक्त समूह के लोगो को अपना रक्त दे तो सकते है पर किसी और रक्त समूह से रक्त ले नही सकते।
बंबई रक्त समूह उन लोगो में पाया जाता है जिन्हें विरासत में H अनुवांश के २ प्रतिसारी एलील मिलते है। इस रक्त समूह के मनुष्य H कार्बोहायड्रेट नही बना पाते जो की A और B प्रतिजन के अग्रगामी है। इसका यह मतलब है की इस रक्त समूह में A और B प्रतिजन के एलील मौजूद तो है पर वह खुद को अभिव्यक्त नहीं कर पाते। यह रक्त समुह उन बच्चों में देखने को मिलता है, जिन्हें वंश परम्परा से दोनों ही एलील ऐसे मिले जो की प्रतिसारी हो।
भारतीय राष्ट्रीय राजमार्ग प्राधिकरण
भारतीय राष्ट्रीय राजमार्ग प्राधिकरण (भाराराप्रा) भारत सरकार का एक उपक्रम है। इसका कार्य इसे सौंपे गए राष्ट्रीय राजमार्गों का विकास, रख-रखाव और प्रबन्धन करना और इससे जुड़े हुए अथवा आनुषंगिक मामलों को देखना है। भारतीय राष्ट्रीय राजमार्ग प्राधिकरण का गठन संसद के एक अधिनियम, भारतीय राष्ट्रीय राजमार्ग प्राधिकरण अधिनियम, 1988 के द्वारा किया गया था। प्राधिकरण ने फरवरी, 1995 में पूर्णकालिक अध्यक्ष और अन्य सदस्यों की नियुक्ति के साथ कार्य करना शुरू किया।
परियोजना
भारतीय राष्ट्रीय राजमार्ग प्राधिकरण को यह अधिदेश प्राप्त है कि वह राष्ट्रीय राजमार्ग विकास परियोजना को क्रियांवित करे। यह परियोजना कार्यान्वयन के चरणों में है।
राष्ट्रीय राजमार्ग प्राधिकरण का दायित्व यह भी है कि कई राजमार्गों पर टोल प्राप्त करे। भारतीय राष्ट्रीय राजमार्ग प्राधिकरण पूर्वोत्तर क्षेत्र के लिए विशेष त्वरित सड़क विकास कार्यक्रम के कार्यान्वित करने में सहायता करता है; यह परियोजना पूर्वोत्तर क्षेत्र के उन राष्ट्रीय राजमार्गों का विकास करती है जो राज्य की राजधानियों को २ गलियों या ४ गलियों से जोड़ते हैं।
डी ऑक्सी राइबो न्यूक्लिक एसिड अंगुली का निशान
डी एन ए फिंगरप्रिंटिंग, अथवा डीएनए परीक्षण, या डीएनए टाइपिंग एक फोरेंसिक तकनीक है जो व्यक्तियों का पहचान करने के लिए उनके डीएनए की विशेषताओं उपयोग करता है। इनका विकास और इस्तमाल पहली बार1985 में हुआ था। डीएनए रूपरेखा उदाहरण के लिए, पितृत्व परीक्षण और आपराधिक जांच में, एक व्यक्ति की पहचान करने के लिए या एक व्यक्ति का आव्रजन विवाद स्पष्ट करने में सहायता करने के लिए फोरेंसिक विज्ञान में नियोजित कर रहे हैं।डी एन ए फिंगरप्रिंटिंग व्यापक रूप से पशु आबादी के अध्ययन में इस्तेमाल किया गया है और प्राणी शास्त्र के क्षेत्र में क्रान्तिकारी परिवर्तन लाया है।हालांकि मानव डी एन ए अनुक्रम का 99.9% हर व्यक्ति में एक ही हैं।
आनुवंशिकी प्रोफेसर "अलेक् जेफ्रिस" द्वारा विकसित् यह प्रक्रिया,एक व्यक्ति के डी एन ए के एक नमूना जिसे आम तौर पर 'रेफ्रेन्स' 'नमूना कहा जाता है,उससे शुरु होता है। आम तौर पर 'रेफ्रेन्स' नमूना इकट्ठा करने के लिये मुख झाड़ू क उपयोग किया जाता है क्यून्की यह आसान एवं सस्ता है। अगर यह उप्लब्द नहि है तो क्त, लार, वीर्य, या अन्य उपयुक्त तरल पदार्थ या ऊतकों का इस्तमाल कर सकता है।डी एन ए कक्षों से निकाला जाता है और उसके बाद शुद्ध किय जाता है। जेफ्रीस् के मूल दृष्टिकोण,प्रतिबंध टुकड़ा लंबाई बहुरूपता प्रौद्योगिकी पर आधारित था जिस मे  डी एन ए को विशिष्ट बिंदुओं पर काटा जाता है। एंजाइमों के द्वारा उत्पादित अलग-अलग लंबाई के टुकड़े को एक जेल पर रखने के बाद विद्युत प्रवाह के सहायता से सुलझाया जाता है।सुलझाने के बाद डबल-असहाय डी एन ए टुकड़े, फिर एक सोख्ता तकनीक से एकल किस्में की तरह विभजित करके एक नायलॉन पत्रक मे स्थानांतरित किया जाता है।जब रेडियोधर्मिता से अवगत कराया गया था 30 से अधिक काले बैंड के एक पैटर्न फिल्म पर जहां लेबल लगे डी ए नए था वहा दिखायी देत है। इस पैटर्न को डी एन ख जाता है डी एन ए फिंगरप्रिंट कहा जाता है।  अलग-अलग् डी एन ए फिंगर प्रिंट की तुलना करने के लिए अलग अलग नमुनओ को साथ-साथ एक ही वैद्युतकणसंचलन जेल पर अध्ययन किया जाता है।
डी एन ए फिंगरप्रिंट ,आपराधिक जांच में, एक संदिग्ध के रक्त या अन्य शारीरिक सामग्री के डी एन ए फिंगरप्रिंट को क्राइम सीन से मिले सबूत के साथ तुलना करने मे सहायक होता है। यह तकनीक पितृत्व की स्थापना करने के लिए भी इस्तेमाल किया जा सकता है। डी एन ए फिंगरप्रिंटिंग आम तौर पर जब ठीक से किया है,  एक विश्वसनीय फोरेंसिक उपकरण के रूप में माना जाता है। डी एन ए फिंगरप्रिंटिंग में इस्तेमाल किया तकनीक,जीवाश्म विज्ञान को दृढ़, पुरातत्व, जीव विज्ञान, और चिकित्सा निदान के विभिन्न क्षेत्रों में भीआवेदन किया गया है। जीववैज्ञानिक वर्गीकरण में यह आण्विक स्तर पर विकासवादी परिवर्तन और संबंध दिखाने के लिए मदद कर सकते हैं, और यह केवल बहुत छोटे नमूने, विलुप्त जानवरों, से संरक्षित ऊतक के छोटे टुकड़े जैसे उपलब्ध होने पर भी उपयोग किया जा करने में सक्षम होने का फायदा है। डी एन ए फिंगरप्रिंटिंग आनुवंशिक रूप से विरासत में मिला रोगों का इलाज करने के लिए इस्तेमाल किया जा सकता है। डी एन ए एक फिंगरप्रिंटिंग का उपयोग सिस्टिक फाइब्रोसिस, हीमोफीलिया, हनटिंग्टन रोग और कई दूसरों की तरह आनुवंशिक बीमारियों का पता लगा कर सकते हैं।इसकी मदद से  कम उम्र में इस बीमारी का पता लगान कर सकता है ताकी उस बिमारी का इलाज किया जा सकता है और वहाँ एक बड़ा मौका है कि इसे पुरी तरह से पराजित् किया जा सकता है।
हेमन्त जोशी
हेमन्त जोशी जनसंचार और पत्रकारिता के प्रोफ़ेसर हैं। फ्रांसीसी कवियों के अनुवादक।
जीवन परिचय
जन्म- २७ मार्च १९५४। नैनीताल (उत्तराखंड)। शिक्षा:जवाहरलाल नेहरू विश्वविद्यालय से भाषा विज्ञान में शोध उपाधि एवं फ्रांसीसी भाषा एवं साहित्य में स्नातक। १८ वर्ष तक भारतीय जनसंचार संस्थान में पत्रकारिता के प्रशिक्षण/अध्यापन के बाद दो वर्षों के लिए जामिया मिल्लिया इस्लामिया के हिन्दी विभाग में पत्रकारिता का प्रशिक्षण (२००६-०८)। संप्रति भारतीय जन संचार संस्थान में अध्यापन। भारत सरकार के सूचना प्रौद्योगिकी मंत्रालय के ई-प्रशासन में स्थानीयकरण की उपसमिति के सदस्य। जनसंचार शोध के अंतरराष्ट्रीय संघ की समिति के सदस्य। इसके अलावा अनेक अंतरराष्ट्रीय शैक्षिक संघों के सक्रिय सदस्य। हंगरी, फ्रांस, सिंगापुर, फिनलेंड और स्वीडन की यात्राएँ।
लेखन
कविताएँ, व्यंग्य और कहानियाँ अनेक पत्र-पत्रिकाओं में प्रकाशित। फ्रांसीसी के अनेक कवियों के अनुवाद। पत्रकारिता की भाषा पर हिन्दुस्तान दैनिक के लिए २ वर्षों तक नियमित स्तंभ "वागर्थ" और पत्रकारिता की शिक्षा से संबंधित लेख अनेक पुस्तकों में प्रकाशित।
रायलसीमा
रायलसीमा भारत का एक "अनाधिकारिक" भौगोलिक क्षेत्र है जो आंध्र प्रदेश प्रान्त का एक हिस्सा है, इस क्षेत्र में मुख्य रूप से आंध्र प्रदेश के कर्नूल, नंद्याल, श्री सत्या साई, अन्नामय्या, तिरुपति, कुडप्पा, अनंतपुर और चित्तूर जिले आते हैं।
रायलसीमा का अधिकांश हिस्सा तेलंगाना और आंध्र प्रदेश के अन्य तटीय इलाकों के मुक़ाबले अविकसित या अर्धविकसित है। तेलंगाना के अलग राज्य के रूप में माँग की जोर पकड़ने के कारण रायलसीमा के दु:खों पर केन्द्रित कई आंदोलन भी खड़े हुये हैं। इन सारे आंदोलनों का प्रमुख ध्येय रायलसीमा की समस्याओं पर ध्यान आकर्षित करना होता है। खासकर कृष्णा नदी और गोदावरी के पानी इनकी सबसे बड़ी समस्या है जिसके न होने से यहाँ हर साल लगभग अकाल जैसी स्थिति होती है। इस ईलाके के ज्यादातर लोग तेलंगाना की तर्ज पर अलग प्रान्त की माँग, या आंध्र प्रदेश की राजधानी को रायलसीमा में स्थानांतरित करने की माँग पर सहमत दिखते हैं।
इतिहास
ब्रिटिश काल के दौरान, हैदराबाद के निज़ाम ने इस क्षेत्र को अंग्रेजों को सौंपा, और इसलिए इस क्षेत्र के ज़िलों को सीडेड जिलों के नाम से बुलाया गया। स्वतंत्रता के बाद, इसका नाम बदलकर रायलसीमा रखा गया, जो आज के जिलों के समान विजयनगर साम्राज्य की एक प्रशासनिक क्षेत्रीय इकाई थी।
स्वतंत्रता के बाद
इस क्षेत्र के चार जिले 1953 तक मद्रास प्रेसिडेंसी का हिस्सा थे। 1953-1956 से, यह क्षेत्र आंध्र राज्य का हिस्सा था और 1956 में तेलंगाना क्षेत्र आंध्र प्रदेश राज्य बनाने के लिए आंध्र प्रदेश के साथ विलय कर दिया गया था। 2 फरवरी 1970 को, करनूल यानी मार्कपुर, कुंबम और गिद्दालुर के तीन तालुक ने नेल्लोर जिले और गुंटूर जिले के कुछ अन्य तालुकों के साथ प्रकाशम जिले बनाने के लिए विलय कर दिए।
फरवरी 2014 में, आंध्र प्रदेश पुनर्गठन अधिनियम, 2014 बिल को जिलों में तेलंगाना राज्य के गठन के लिए भारत की संसद द्वारा पारित किया गया। आंध्र प्रदेश और तेलंगाना दोनों के लिए हैदराबाद 10 वर्षों तक संयुक्त पूंजी के रूप में रहेगा। तेलंगाना का नया राज्य भारत के राष्ट्रपति से अनुमोदन के बाद 2 जून 2014 को अस्तित्व में आया।
भूगोल
रायलसीमा क्षेत्र आंध्र प्रदेश राज्य के दक्षिणी क्षेत्र में स्थित है । यह क्षेत्र दक्षिण में तमिलनाडु राज्य, पश्चिम में कर्नाटक और उत्तर में तेलंगाना सीमा से है।
अर्थव्यवस्था
रायलसीमा खनिजों में समृद्ध है - एस्बेस्टोस, बैरेट्स, चीन मिट्टी, कैल्साइट, डोलोमाइट, हीरे, ग्रीन क्वार्ट्ज, लौह, चूना पत्थर और सिलिका रेत इत्यादी। दुर्लभ लाल चंदन समृद्ध वन धन भी है। रायलसीमा क्षेत्र सूखे से ग्रस्त है। 2015 में, स्थानीय लोगों ने विशेष रूप से सिंचाई के क्षेत्रों में सूखे को कम करने के लिए कई परियोजनाओं की उपेक्षा के बारे में सर्कार के सामने शिकायत और प्रस्ताव रखा।
साहित्य
श्रीकृष्ण देवराय के तहत विजयनगर शासन के दौरान तेलुगू संस्कृति अपने चरम पर पहुंच गई। अष्ट डिगज, अल्लसानी पेद्दाना, धूर्जटी, नंदी तिम्मना, मादययगारी मल्लन्ना और अय्याराजू राम भद्रुडू में से हैं। कडपा जिले के श्री पोटुलुरी विराब्रह्मेन्द्र स्वामी ने अपने साहित्यिक कार्यों के माध्यम से आम लोगों को शिक्षित करने में एक बड़ी भूमिका निभाई। यह 1930 के दशक तक अधिकांश विशेषज्ञों (कंदुकुरी वीरसलिंगम इत्यादि) द्वारा भी लिखा गया है, जो आंध्र महाभागवतम लिखने वाले पोतना वास्तव में कडपा जिले के ओटोमिट्टा गांव से संबंधित थे। भारतीय दार्शनिक और आध्यात्मिक शिक्षक जिद्दू कृष्णमूर्ति और कट्टामंची रामलिंग रेड्डी - एक निबंधकार, कवि और शिक्षाविद इस क्षेत्र से हैं। योगी वेमना भी एक उल्लेखनीय कवि है। अन्नामय्या कदप्पा जिले से हैं जो चित्तौर जिले के तिरुपति में बस गए और श्री वेंकटेश्वर स्वामी की प्रशंसा में कई गाने बनाये गये विजयनगर काल के हैं और तेलुगू साहित्य के इतिहास में सबसे प्रसिद्ध कर्नाटक संगीतकार में से एक है।
संगीत और अभिनेता
फिल्म उद्योग में कई उल्लेखनीय अभिनेता हैं जैसे चित्तुरु नागय्या, कदीरी वेंकट रेड्डी, पासूपुलेट कन्नम्बा, बसवराज वेंकट पद्मनाभा राव, चाडलावाड़ा कुतुंबा राव इत्यादि। संगीतकारों और कवियों में शामिल हैं, अन्नामय्या, रल्लपल्ली अनंत कृष्णा शर्मा, वेलाला सुब्बाम्मा इत्यादि।
अन्नामय्या एक आध्यात्मिक गुरु है, जिन्होंने भगवान वेंकटेश्वर आध्यात्मिक गीत लिखे हैं, श्री पोतुलूरी विराब्रह्मेन्द्र स्वामी, गणपति सचिदानंद, सत्य साईं बाबा, जिद्दू कृष्णमूर्ति एक तत्वज्ञानी हैं।
स्थलचिह्न
गंडिकोटा 1123 ई तक के सबसे पुराने किले में से एक है। बेलम गुफाएं भारतीय उपमहाद्वीप में दूसरी सबसे बड़ी गुफा हैं और भारतीय उपमहाद्वीप के मैदानों में सबसे लंबी गुफाएं हैं। यह करनूल जिले के बेलम गांव में स्थित है। श्री लंकामलेश्वर वन्यजीव अभयारण्य दुनिया का एकमात्र अभयारण्य है जो जेर्डन कोर्सेर नामक एक पक्षी के लिए घर प्रदान करता है। चित्तूर जिले के गुर्रम कोंडा, चंद्रगिरी, हार्सिली हिल्स, कुप्पम और तलाकोना ।
तिम्मम्मा मर्रीमानु दुनिया का सबसे बड़ा बरगद का पेड़ है, जो 5.2 एकड़ (21,000 मीटर वर्ग) में फैला है, और 550 वर्ष पुराना है। यह पेड़ अपना नाम गिन्निस रिकॉर्ड में कर चुका है। यह अनंतपुर से 120 किलोमीटर दूर कदिरी के पास स्थित है।
धार्मिक स्थल
रायलसीमा में तीर्थयात्रा के कई महत्वपूर्ण स्थान हैं। तिरुमाला वेंकटेश्वर मंदिर, भगवान वेंकटेश्वर का निवास दुनिया का सबसे अमीर और सबसे अधिक देखी जाने वाली जगह है। दूसरा श्रीशैलम, अहबिलम, श्रीकालहस्ती, कनिपाकम, कदीरी, रायदुर्गम, पन्ना अहबिलम, महानंदी, मंत्रालयम, पुट्टपर्थी, यागांति, लेपाक्षी, ओन्टिमिट्टा, ब्रममगारिथम आदि शामिल हैं। अदोनी में शाही जामिया मस्जिद दक्षिण भारत में सबसे पुराने निर्माण में से एक है, जो आसपास बनाया गया है 1662 ईस्वी सिद्दी मसूद खान द्वारा निर्मित है। भारत में एक प्रसिद्ध सूफी खानखाह और दरगाह अमीन पीर दरगाह शहर कडपा में है।
शिक्षा
रायलसीमा क्षेत्र में विश्वविद्यालयों, चिकित्सा महाविद्यालयों, केंद्रीय प्रीमियर संस्थानों और समख्यात विश्वविद्यालयों की अच्छी संख्या है।
इंफ्रास्ट्रक्चर
रायलसीमा क्षेत्र सड़कों, रेलवे और हवाई अड्डों से अच्छी तरह से जुड़ा हुआ है। समुद्र से दूर स्थित होने पर इस क्षेत्र में समुद्री बंदरगाह नहीं है।
सड़क मार्ग
क्षेत्र में सड़क नेटवर्क में कई राष्ट्रीय राजमार्ग शामिल हैं जैसे एनएच 40, एनएच 42, एनएच 44, एनएच 140, एनएच 167, एनएच 340, एनएच 67, एनएच 69, एनएच 71, एनएच 716।
रेलवे
रेल कनेक्टिविटी आवंटित परियोजनाओं के साथ बेहतर हो रही है या नंदील-येरागुंटला, नादिकुडी-श्रीकालहस्ती , कदपा-बंगलौर खंडों के क्षेत्र में हिस्सा विकसित हो रहे हैं जो विकास परियोजनाओं के तहत हैं जो इस क्षेत्र का एक हिस्सा हैं। अधिकांश क्षेत्र दक्षिण मध्य रेलवे क्षेत्र के गुंटकल रेलवे डिवीजन के अधिकार क्षेत्र में आता है।
हवाई अड्डे
रायलसीमा क्षेत्र में तिरुपति हवाई अड्डा, पुट्टपर्थी हवाई अड्डा और कडपा हवाई अड्डा के तीन हवाई अड्डों के साथ हवाई कनेक्टिविटी है।
शक्ति
रायलसीमा क्षेत्र में थर्मल के साथ-साथ सौर ऊर्जा संयंत्र भी हैं। रायलसीमा थर्मल पावर स्टेशन कडप्पा जिले में स्थित है और आंध्र प्रदेश सरकार ने हाल ही में 4000 एमडब्ल्यू की क्षमता के साथ रायलसीमा जिलों में सौर ऊर्जा पार्कों को मंजूरी दे दी है। आज आंध्र प्रदेश राज्य सौर ऊर्जा उत्पादन में स्थापित स्थिति के साथ नंबर 1 स्थान पर रहा 1868 मेगावाट article18289685.ece भारत में और 1000 मेगावॉट का दुनिया का सबसे बड़ा सौर ऊर्जा पार्क भी आंध्र प्रदेश में स्थित है ।
राजनीति
नीलम संजीव रेड्डी, दमोदरम संजीवय्या, कोटला विजया भास्कर रेड्डी, एन चंद्रबाबू नायडू, वाई एस राजशेखर रेड्डी और एन किरण कुमार रेड्डी वे लोग हैं जो आंध्र प्रदेश के मुख्यमंत्री के रूप में कार्यरत थे और हैं, राज्य के रायलसीमा क्षेत्र से हैं, चंद्रबाबू नायडू अब आंध्र प्रदेश के मुख्यमंत्री हैं। इस क्षेत्र से राज्य के 6 मुख्य मंत्री थे ।
भारतीय राष्ट्रीय कांग्रेस के सांसद कोटला सूर्यप्रकाश रेड्डी इस क्षेत्र की जनता को एकजुट करने की मुहिम में जुटे हैं। वे आंधर प्रदेश तटीय शहर नेल्लोर, प्रकाशम, कर्नूल और कर्नाटक के बेल्लारी को शामिल कर एक अलग रायलसीमा प्रान्त के गठन के लिये एक मुहिम खड़ी करने की कोशिश में हैं।
श्री बागपैक्ट
15 नवंबर 1937 को हस्ताक्षर किए गए श्री बाग संधि के आधार पर, मद्रास राज्य से आंध्र राज्य के विभाजन के बाद कर्नूल को नए राज्य की राजधानी के रूप में बनाया गया था। दूसरे राज्य संकल्प आयोग के अनुसार, राजधानी आंध्र प्रदेश के गठन पर हैदराबाद चली गई थी।
शापुर ढाढोई गाँव, इगलास (अलीगढ़)
शापुर ढाढोई इगलास, अलीगढ़, उत्तर प्रदेश स्थित एक गाँव है।
सरदारीलाल नंदा
एडमिरल	सरदारीलाल नंदा	फ़रवरी 28, 1970 से फ़रवरी 28, 1973	तक भारत के नौसेनाध्यक्ष रहे। उन्होंने आधार कुमार चटर्जी से यह पदभार ग्रहण किया था तथा उनके पश्चात् सुरेन्द्रनाथ कोहली इस पद पर आए।
कबड्डी
कबड्डी एक खेल है, जो मुख्य रूप से भारतीय उपमहाद्वीप में खेली जाती है। कबड्डी नाम का प्रयोग प्राय: उत्तर भारत में किया जाता है, इस खेल को दक्षिण में चेडुगुडु और पूर्व में हु तू तू के नाम से भी जानते हैं। यह खेल भारत के पड़ोसी देश नेपाल, बांग्लादेश, श्रीलंका और पाकिस्तान में भी उतना ही लोकप्रिय है। तमिल, कन्नड़ और मलयालम में ये मूल शब्द, (கை-பிடி) "कै" (हाथ), "पिडि" (पकडना) का रूपान्तरण है, जिसका अनुवाद है 'हाथ पकडे रहना'। कबड्डी, बांग्लादेश का राष्ट्रीय खेल है। Teri ma ki chut Xxx.com
नियम
साधारण शब्दों में इसे ज्यादा अंक हासिल करने के लिए दो टीमों के बीच की एक स्पर्धा कहा जा सकता है। अंक पाने के लिए एक टीम का रेडर (कबड्डी-कबड्डी बोलने वाला) विपक्षी पाले (कोर्ट) में जाकर वहाँ मौजूद खिलाडियों को छूने का प्रयास करता है। इस दौरान विपक्षी टीम के स्टापर (रेडर को पकड़ने वाले) अपने पाले में आए रेडर को पकड़कर वापस जाने से रोकते हैं और अगर वह इस प्रयास में सफल होते हैं तो उनकी टीम को इसके बदले एक अंक मिलता है। और अगर रेडर किसी स्टापर को छूकर अपने पाले में चला जाता है तो उसकी टीम के एक अंक मिल जाता और जिस स्टापर को उसने छुआ है उसे नियमत: कोर्ट से बाहर जाना पड़ता है। कबड्डी में 12 खिलाड़ी होते हैं जिसमें से ७|7 कोर्ट में होते हैं और ५|5 रिज़र्व होते हैं। कबड्डी कोर्ट डॉज बॉल गेम जितना बड़ा होता है। कोर्ट के बीचोबीच एक लाइन खिंची होती है जो इसे दो हिस्सों में बाँटती है। कबड्डी महासंघ के हिसाब से कोर्ट का माप 13 मीटर × 10 मीटर होता है।
खेलने का तरीका
खिलाडियों के पाले में आने के बाद टॉस जीतने वाली टीम सबसे पहले कोर्ट की साइड या रेड करना चुनती हैं। फिर रेडर कबड्डी-कबड्डी बोलते हुए जाता है और विपक्षी खिलाडियों को छूने का प्रयास करता हैं। वह अपनी चपलता का उपयोग कर विपक्षी खिलाडियों (स्टापरों) को छूने का प्रयास कर सकता है। इस प्रक्रिया में अगर वह विपक्षी टीम के किसी भी स्टापर को छूने में सफल होता है तो उस स्टापर को मरा हुआ (डेड) समझ लिया जाता है। ऐसे में उस स्टापर को कोर्ट से बाहर जाना पड़ता है। और अगर स्टापरों को छूने की प्रक्रिया में रेडर अगर स्टापरों की गिरफ्त में आ जाता है तो उसे मरा हुआ (डेड) मान लिया जाता है। यह प्रक्रिया दोनों टीमों की ओर से बारी-बारी चलती रहती है।
इस तरह जिस दल के ज़्यादा अंक होते हैं उसे विजेता घोषित किया जाता हैं।
खेल की अवधि
यह खेल आमतौर पर 20-20 मिनट के दो हिस्सों में खेला जाता है। हर हिस्से में टीमें पाला बदलती हैं और इसके लिए उन्हें पाँच मिनट का ब्रेक मिलता है। हालाँकि आयोजक इसके एक हिस्से की अवधि 10 या 15 मिनट की भी कर सकते हैं। हर टीम में 5-6 स्टापर (पकड़ने में माहिर खिलाड़ी) व 4-5 रेडर (छूकर भागने में माहिर) होते हैं। एक बार में सिर्फ चार स्टापरों को ही कोर्ट पर उतरने की इजाजत होती है। जब भी स्टापर किसी रेडर को अपने पाले से बाहर जाने से रोकते हैं उन्हें एक अंक मिलता है लेकिन अगर रेडर उन्हें छूकर भागने में सफल रहता है तो उसकी टीम को अंक मिल जाता है।
पूरे मैच की निगरानी आठ लोग करते हैं: एक रेफ़री, दो अम्पायर, दो लाइंसमैन, एक टाइम कीपर, एक स्कोर कीपर और एक टीवी अम्पायर।
पिछले तीन एशियाई खेल में भी कबड्डी को शामिल करने से जापान और कोरिया जैसे देशों में भी कबड्डी की लोकप्रियता बढ़ी है।
कबड्डी विश्वकप
कबड्डी का विश्वकप सबसे पहले 2004 में खेला गया था। उसके बाद 2007, 2010, 2012 और 2016 में हुआ। अभी तक भारत सभी में विजेता रहा है। {| class="wikitable" text-align: center;"
बाहरी कड़ियाँ
kabaddi in Hindi - Various Information
वाष्प
किसी पदार्थ के क्रांतिक बिन्दु से कम ताप पर उस पदार्थ के गैस प्रावस्था को उस पदार्थ का वाष्प (vapor) कहते हैं। इसका अर्थ है कि वाष्प का दाब बढ़ाकर, बिना ताप कम किये ही, उसे द्रव या ठोस में बदला जा सकता है।
उदाहरण के लिये, पानी का क्रांतिक ताप 374 °C (647 K) है। इसका मतलब है कि इससे अधिक ताप पर किसी भी दशा में पानी द्रव अवस्था में नहीं रह सकता। अतः वायुमण्डल में, सामान्य तापों पर पानी की वाष्प द्रव में बदल जायेगी यदि इसका आंशिक दाब पर्याप्त बढ़ा दिया जाय।
वाष्प और द्रव (या ठोस) का सह-अस्तित्व सम्भव है।
क्षेत्रीय विज्ञान एसोसिएशन इंटरनेशनल
क्षेत्रीय विज्ञान एसोसिएशन इंटरनेशनल (Regional Science Association International, RSAI) एक अंतरराष्ट्रीय संगठन है संघ क्षेत्रीय विज्ञान की। संगठन के आर्थिक और सामाजिक परिवर्तन की राष्ट्रीय या वैश्विक प्रक्रियाओं के क्षेत्रीय प्रभावों में रुचि विद्वानों की एक अंतरराष्ट्रीय समुदाय के रूप में 1954 में स्थापित किया गया था। में अज़ोरेस विश्वविद्यालय]], अज़ोरेस, पुर्तगाल स्थित है। संगठन दुनिया भर में 22 क्षेत्रीय संगठनों के केंद्र के नीचे है।
हिन्दोस्थान
हिन्दोस्थान १९ वी सदी में कालाकांकर रियासत से प्रकाशित होने वाला एक दैनिक समाचार पत्र था। कालाकांकर नरेश राजा रामपाल सिंह ने नवंबर, १८५८ ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक राजा रामपाल सिंह स्वयं ही रहे परंतु संपादन का काम पं. मदनमोहन मालवीय, पं. प्रतापनारायण मिश्र, बालमुकुंद गुप्त आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए थे। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'।
माइकल क्लेपर
माइकल ए क्लेपर, एमडी, एक अमेरिकी चिकित्सक, लेखक, और शाकाहारी है।
प्रारंभिक जीवन और शिक्षा
क्लेपर ने 1972 में यूनिवर्सिटी ऑफ़ इलिनोइस कॉलेज ऑफ़ मेडिसिन से स्नातक की डिग्री प्राप्त की और यूनिवर्सिटी ऑफ़ ब्रिटिश कोलंबिया के साथ वैंकूवर जनरल अस्पताल में अपनी चिकित्सा इंटर्नशिप की सेवा की। उन्होंने सैन फ्रांसिस्को में यूनिवर्सिटी ऑफ़ कैलिफोर्निया में प्रसूति विज्ञान का भी अध्ययन किया। [2]
सन्दर्भ
1.	यहाँ जाएँ ^ |"डॉ॰ माइकल क्लेपर, एमडी – सैंटा रोसा, सीए | पारिवारिक मेडिसिन ". Doximity.com. 2016-01-07 को पुनः प्राप्त किया गया.
2.	यहाँ जाएँ ^ [https://www.nutritionaleducation.com/institute/team/michael-klaper-md|"माइकल क्लेपर, एम.डी. | पोषण-संबंधी शिक्षण संस्थान ". पोषण-संबंधी] education.com. 2016-01-07 को पुनः प्राप्त किया गया.
3.	यहाँ जाएँ ^ |"डॉ॰ माइकल क्लेपर : वीगन चिकित्सक उत्तर की आवाजों पर". सरलता की खोज में. 2009-04-29. को पुनः प्राप्त किया गया 2016-01-07.
4.	यहाँ जाएँ ^ |"डॉ॰ माइकल क्लेपर - माइकल क्लेपर, एम.डी., पोषण-आधारित मेडिसिन ". Doctorklaper.com. 2016-01-07 को पुनः प्राप्त किया गया.
5.	यहाँ जाएँ ^ शेरोन बर्नस्टाइन (16 सितंबर, 1991)। |"केसीईटी की डाइट गोमांस व डेरी उद्योग के लिए अच्छी नहीं". लॉस एंजिलिस टाइम्स.
6.	यहाँ जाएँ ^ |माइकल क्लेपर, एमडी : पोषण-आधारित मेडिसिन
7.	यहाँ जाएँ ^ |"प्रसिद्द वीगन एमडी माइकल क्लेपर अब कैलिफ़ोर्निया में".Vegsource.com. 2016-01-07 को पुनः प्राप्त किया गया
8.	यहाँ जाएँ ^ |1 मशीन पर पुनः प्राप्त किया गया November 23, 2010.
9.	यहाँ जाएँ ^ [http://www.healthpromoting.com/clinic-services/your-stay|"मध्य में रहें". Healthpromoting.com. 2016-01-07 को पुनः प्राप्त किया गया।]
10.	यहाँ जाएँ ^ |"सब कारणों के लिए आहार / भोजन जो आपको मार सकते हैं". YouTube. 2012-09-24. 2016-01-07 को पुनः प्राप्त किया गया।
11.	यहाँ जाएँ ^ |“सब कारणों के लिए आहार | ऑनलाइन मुफ्त डाक्यूमेंट्री देखें". Documentarywire.com. 2016-01-07 को पुनः प्राप्त किया गया.
12.	यहाँ जाएँ ^ |माइकल क्लेपर, एमडी : मांग पर डीवीडी और वीडियो
टेक्सस
टेक्सास (Texas) संयुक्त राज्य अमेरिका का एक दक्षिणी प्रान्त है। स्थिति : 31 डिग्री 40 मिनट उ. अ. तथा 98 डिग्री 30 मिनट पं॰ दे.। यह संयुक्त राज्य अमरीका के दक्षिणी मध्य राज्यों में से एक राज्य है। इसके पूर्व में लुइज़िऐना (Louisiana) और आरकैनसस (Arkansas), पश्चिम में न्यूमेक्सिको, उत्तर में आरकैनसस तथा ओक्लाहोमा (Oklahoma) तथा दक्षिण में मेक्सिको एवं मेक्सिको की खाड़ी स्थित है। इस राज्य का क्षेत्रफल 2,67,339 वर्ग मील है जिसमें से 3,695 वर्ग मील क्षेत्र जल से घिरा हुआ है। इसकी राजधानी ऑस्टिन (Austin) है।
टक्सैस की ढाल गल्फ कोस्ट से उत्तर, उत्तर-पश्चिम और पश्चिम की ओर है। सुदूर उत्तर-पश्चिम तथा पश्चिम में इसकी ऊँचाई 4,000 फुट है। सुदूर पश्चिम में रॉकी पर्वतमाला की पूर्वी शाखा इसे पार करती है, जिसकी मुख्य चोटियाँ ग्वॉडलूप (Guadalupe) 8,715 फुट, लिवरमूर (Livermore) 8,382 फुट तथा ऐमॉरी (Emory) 7,835 फुट ऊँची हैं। यहाँ की मुख्य नदियाँ रीओग्रैंड, न्यूएसेस, सैन ऐनटोनिओ, ग्वॉडलूप, कॉलोरॉडो, ब्रैजस, ट्रिनिटी, नेचेज तथा साबीन हैं।
टेक्सैस के निम्नलिखित चार प्राकृतिक भाग हैं :
1. गल्फ कोस्टल प्लेन्स - यह राज्य की पूर्वी सीमा से लेकर लोअर रीओ ग्रैंड घाटी तक फैला हुआ है।
2. लोअर वेस्टर्न प्लेन्स - इसमें उत्तरी मध्य टेक्सैस आता है, जिसके अंतर्गत ब्लैक लैंड, ग्रैंड प्रेयरी (Prairier) तथा पश्चिमी मध्य टेक्सैस के लहरदार मैदान हैं।
3. वेस्टर्न हाई प्लेन्स - इसके अंतर्गत नार्थ टेक्सैस पैनहैंडिल, दक्षिण में रीओ ग्रैंड और पूर्व में जहाँ सैन ऐनटोनिओ हाई प्लेन्स तथा एडवर्ड पठार में विभक्त होता है, वहाँ तक का क्षेत्र सम्मिलित है।
4. पर्वतीय क्षेत्र - इसके अंतर्गत पेकस नदी का पश्चिमी भाग आता है।
टेक्सैस की लंबी तटीय रेखा पर कई बंदरगाह हैं जिनमें से गैलवेस्टन, ह्यूस्टन, टेक्सैस सिटी, बोमॉन्ट, पोर्ट आर्थर कॉर्पस क्रिस्टी एवं पोर्ट अरैनसैस प्रमुख हैं।
राय होममल्ल
राय होममल्ल या 'राजा होममल्ल कालाकांकर राजवंश के संस्थापक थे। गोरखपुर का मझौली गांव इस राजवंश का मूल स्थान रहा है। वहां से चलकर मिर्जापुर के कान्तित परगना से होते हुए इस वंश के राय होममल्ल ने मानिकपुर से उत्तर बडग़ौ नामक स्थान पर अपना महल बनवाया था। वहीं उनका ११९३ में राज्याभिषेक हुआ।
टेक्सस
पूर्वी टेक्सैस की चीड़ पट्टी (pine belt) प्रमुख जंगली क्षेत्र है। छोटी पत्ती, बड़ी पत्ती तथा पिंडकीय पत्तीवाला चीड़ इस क्षेत्र का प्रमुख उत्पाद है। सफेद और लाल बांज, लाल और काली मैग्नोलिया तथा साखू (cypress) यहाँ मिलते हैं। इनके अतिरिक्त देवदारु तथा मेस्कीट (mesquite) भी यहाँ होता है। इस राज्य में 570 किस्म की घासें तथा 4,000 किस्म के फूल होते हैं। सफेद दुमबाले वर्जिनिया हरिण यहाँ बहुतायत से पाए जाते हैं और इनका शिकार होता है। इसके अतिरिक्त गिलहरियों की कई किस्में, स्यूल डियर (mule deer), हरिण (antelope), भेड़िए की कई किस्में तथा लोमड़ी पाई जाती है। हंस और बतख भी पर्याप्त संख्या में यहाँ मिलते है। चिड़ियों की लगभग आठ सौ जातियाँ (species) यहाँ पाई जाती हैं। तटीय जल में मछलियाँ बहुतायत से मिलती हैं।
प्रमुख शहर:
१. ह्युस्टन
२. औस्टिन
३. डालास
लतीफा नबीजादा
लतीफा नबीजादा अफगान वायु सेना में एक अफगान हेलीकॉप्टर पायलट है। वह अफगानिस्तान में सेवा करने वाली पहली दो महिला पायलटों में से एक हैं जो एमआई -17 हेलीकॉप्टर उड़ाने के लिए योग्य थीं। 2013 तक, वह नई अफगान वायु सेना में एक कर्नल थीं। अफगान सेना में नबीज़ादा के अपने करियर ने अन्य महिलाओं को भी इसमें शामिल होने के लिए प्रेरित किया।.
तालिबान युग और निर्वासन
1996 में, जब तालिबान ने काबुल को जब्त कर लिया, तो बहनें जनरल अब्दुल रशीद दोस्तम द्वारा सुरक्षित स्थान पर मजार-ए शरीफ चली गईं। मजार-ए शरीफ में उनके छिपने के स्थान को वायुसेना के एक पूर्व सदस्य द्वारा धोखा दिया गया था, जो तालिबान की रक्षा करते थे और बहनें और उनके परिवार पाकिस्तान भाग गए क्योंकि उनकी जान को खतरा था। 1998 में, मजार-ए शरीफ पर कब्जा करने के दौरान, उसने और उसकी बहन ने एक हेलीकॉप्टर चुराया था, जो कि उज्बेकिस्तान में सुरक्षित ठिकाने की ओर भागने के इरादे से गया था, लेकिन वे अंततः अपने परिवार की वजह से वापस चले गए, जिसे वे पीछे नहीं छोड़ सकते थे। इस अवधि के दौरान, तालिबान ने बहनों की खोज की, यहां तक ​​कि अपने तीन भाइयों को हिरासत में रखने और उन्हें प्रताड़ित किया, जिन्होंने कभी भी अपना स्थान नहीं बताया। वह और उनका परिवार आखिरकार पाकिस्तान में बस गए जहां वे 2000 तक पेशावर के आस-पास शरणार्थी शिविरों में रहे, जब उन्होंने अफगानिस्तान वापस जाने का फैसला किया। 2001 में तालिबान शासन के पतन के बाद, नबीज़ादा परिवार काबुल लौट आया, जहाँ बहनों ने हामिद करज़ई की नई अफ़गान सरकार को अपनी सेवाएँ दीं और नए बनाए गए अफ़ग़ान नेशनल आर्मी एयर कॉरपोरेशन में हेलिकॉप्टर पायलट के रूप में बहाल हुए।
तालिबान के बाद के वर्ष
2004 में, लतीफ़ा की शादी एक डॉक्टर सहयोगी से एक अरेंज मैरिज में हुई थी, और उसकी बहन की भी शादी हो चुकी थी, लेकिन उनकी शादी के बाद भी उसका विवाह जारी रहा। 2006 में, दोनों बहनें गर्भवती हो गईं। जब तक वे अपनी गर्भावस्था के दौरान सक्षम थे तब तक वे मिशन के लिए उड़ान भर रहे थे। लतीफा को अपनी बेटी, माललई को जन्म दिया, लेकिन उनकी बहन लालिमा की प्रसव में मृत्यु हो गई। कुछ समय के लिए, नबीज़ादा ने अपनी बेटी और उसकी बहन की बेटी मरियम दोनों को स्तनपान कराया, लेकिन जब अपनी भतीजी की देखभाल करना बहुत अधिक हो गया, तो उसकी दादी ने मरियम की देखभाल की। कुछ महीने बाद, नबीज़ादा अपनी बहन के बिना, पहली बार सेना के साथ काम करने के लिए वापस चली गई। क्योंकि उनके पति ने काम किया था और मालालाई की देखभाल करने के लिए कोई चाइल्डकैअर या अन्य परिवार नहीं था, नबीज़ादा उनकी बेटी को काम करने के लिए और हेलीकॉप्टर में उड़ानों पर ले गए। मालालाई केवल 2 महीने की थी जब उसने पहली बार हेलीकॉप्टर में उड़ान भरी थी। वह और उनकी बेटी 2011 तक एक साथ 300 से अधिक मिशनों में भाग ले चुके थे।
2013 में, नबीज़ादा के परिवार को उसकी उड़ान के कारण तालिबान से मौत की धमकियों का सामना करना पड़ा, इसलिए उसे काबुल में अफगान रक्षा मंत्रालय में एक डेस्क जॉब में स्थानांतरित कर दिया गया।
कालाकांकर (रियासत)
कालाकांकर अवध का एक रियासत था। वर्तमान में यह उत्तर प्रदेश के प्रतापगढ़ जिला में स्थित हैं।
इतिहास
इसी परिवार से राजा अवधेश सिंह, राजा दिनेश सिंह जैसे नामी गिरामी व्यक्ति पैदा हुए। राजा दिनेश सिंह आजादी के बाद लंबे समय तक केंद्रीय मंत्री रहे, जबकि उनकी पुत्री राजकुमारी रत्ना सिंह भी प्रतापगढ से कई बार संसद सदस्य रह चुकी हैं।
स्वतंत्रता संग्राम में कालाकांकर का योगदान
फिरंगियों के चंगुल से देश को आजाद कराने में जिले के कालाकांकर का भी अपना एक इतिहास है। यहां महात्मा गाँधी ने खुद विदेशी कपड़ों की होली जलाई थी। आजादी की लड़ाई के दौरान लोगों तक क्रांति की आवाज पहुंचाने के लिए हिन्दी अखबार ‘हिन्दोस्थान’ कालाकांकर से ही निकाला गया था। इसमें आजादी की लड़ाई और अंग्रेजों के अत्याचार से संबंधित खबरों को प्रकाशित कर लोगों को जगाने का काम शुरू हुआ। इस तरह यहां की धरती ने स्वतंत्रता की लड़ाई में पत्रकारिता के इतिहास को स्वर्णिम अक्षरों में लिखा। कुंडा तहसील में स्थित कालाकांकर प्राथमिक विद्यालय के पास जवाहर लाल नेहरू बाल क्रीड़ा स्थल है। ‘कालाकांकर और भारत स्वतंत्रता संघर्ष १८५७ से १९४७ तक’ नामक किताब के मुताबिक क्रीड़ास्थल पर एक चबूतरा था, जो आज भी है। आजादी की लड़ाई के समय महात्मा गांधी १४ नवम्बर १९२९ को कालाकांकर पहुंचे। उन्होंने उसी चबूतरे पर शाम के वक्त सभा की। जिसमें अंग्रेजी ताकतों का खुलकर विरोध करने का निर्णय लिया गया। इसी दिन गांधीजी ने चबूतरे पर ही विदेशी कपड़े एकत्र कराया। विदेशी कपड़ों को आजादी के दीवाने आसपास के क्षेत्रों से भी बैलगाड़ी पर लाद कर वहां इकट्ठा किए। उन कपड़ों के ढेर की होली जलाकर गांधीजी ने अंग्रेजों का विरोध किया था। जानकार बताते हैं कि बाद में जिस लकड़ी से कपड़ों को जलाया गया उस जमाने में उसकी ५०० में नीलामी हुई थी। कालाकांकर के इस इतिहास को आज बच्चे भले न जान रहे हों पर बुजुर्गों के दिमाग में ये बातें अब भी मीठे सपनों की तरह घूम रही हैं। कालाकांकर के राजा रामपाल सिंह आजादी के समय ‘हिन्दोस्थान’ नामक हिन्दी अखबार निकाला। जिसमें अंग्रेजों के अत्याचार की खबर छापकर जनता को जागरूक करने का काम किया गया। किताब में लिखा गया है कि कालाकांकर गंगापार ‘अब कौशाम्बी’ जिले के सिराथू स्टेशन पर हर रोज वह अखबार भेजा जाता था। वहां से ट्रेन के जरिए इलाहाबाद, कलकत्ता, कानपुर सहित अन्य शहरों व क्षेत्रों में अखबार का वितरण होता था। राजा दिनेश सिंह ने उस वक्त राउंड द टेबल नामक अंग्रेजी अखबार निकाला था। ‘कालाकांकर और भारत स्वतंत्रता संघर्ष १८५७ से १९४७ तक’ नामक किताब में कालाकांकर के कई ऐतिहासिक पहलू मिलते हैं। किताब में लिखा गया है कि विदेशी कपड़ों की होली जलाने के दूसरे दिन १५ नवम्बर १९५९ को गांधीजी ने राजभवन पर तिरंगा फहराया था। उस स्थल पर आज भी १४ नवम्बर को मेला लगता है।
१८५७ की क्रांति
इसी रियासत के लाल प्रताप सिंह आजादी के आंदोलन में ऐतिहासिक भूमिका निभानेवाली प्रतापगढ़ के कालाकांकर राज के जयेष्ट युवराज थे। वे कालाकांकर नरेश राजा हनुमंत सिंह के पुत्र थे। उस जमाने की सबसे कठिन लड़ाइयों में एक चांदा की लड़ाई में वह अंग्रेजों से बहुत वीरता से टक्कर लेते हुए १९ फ़रवरी १८५८ को शहीद हुए थे। १९ फ़रवरी २००९ को भारतीय डाक विभाग ने लाल प्रताप सिंह पर एक डाक टिकट और प्रथम दिवस आवरण जारी किया।
कालाकांकर में महात्मा गाँधी का दौरा
14 नवम्बर 1929 को महात्मा गांधी कालाकांकर आये थे और उन्होंने कालाकांकर नरेश राजा अवधेश सिंह के साथ गांधी चबूतरे पर विदेशी वस्त्रों की होली जलाई। वहां गांधी चबूतरा अभी भी मौजूद है।
श्यामगढ़ी गाँव, इगलास (अलीगढ़)
श्यामगढ़ी इगलास, अलीगढ़, उत्तर प्रदेश स्थित एक गाँव है।
दिनमान
यह हिन्दी की एक प्रमुख एवं पहली साप्ताहिक समाचार पत्रिका थी जिसे सच्चिदानंद हीरानंद वात्स्यायन 'अज्ञेय' ने आरंभ किया और बाद में रघुवीर सहाय ने कई वर्षों तक संपादित किया। इस पत्रिका ने हिन्दी को कई प्रतिष्ठित बुद्धिजीवी एवं पत्रकार ही नहीं दिए बल्कि हिन्दी प्रदेश में एक विचारधारात्मक ऊर्जा का भी संचार किया।
इलिनॉय
इलिनॉय (Illinois) अमरीका का एक राज्य है। इसकी राजधानी स्प्रिंगफील्ड है। इस राज्य में शिकागो सबसे बड़ा शहर है। इसे 1818 में राज्य का दर्जा प्राप्त हुआ। यह 6वां सबसे अधिक जनसंख्या वाला राज्य और भूमि क्षेत्र के मामले में 25वां सबसे बड़ा राज्य है। इलिनोइस का एक विविध आर्थिक आधार है और यह एक प्रमुख परिवहन केंद्र है। शिकागो का बंदरगाह विशाल झीलों के माध्यम से राज्य को अन्य वैश्विक बंदरगाहों से जोड़ता है। दशकों से ओ'हारे अंतर्राष्ट्रीय हवाईअड्डा को दुनिया के सबसे व्यस्ततम हवाई अड्डों में से एक के रूप में गिना जाता है।
सबसे पहले 17वीं और 18वीं शताब्दी में यूरोपीय जनसंख्या राज्य के पश्चिम में मिसिसिपी नदी पर बसी, जो कि फ्रांसीसी कनाडाई उपनिवेशवादी थे। अमेरिकी क्रन्तिकारी युद्ध के पश्चात् संयुक्त राज्य की स्थापना हुई और अमेरिकी आबादकार 1810 के दशक में एपलाशियन पर्वतमाला को पार करके बसना शुरू हुए। शिकागो की 1830 के दशक में शिकागो नदी के तट पर स्थापना की गई जो कि दक्षिणी मिशिगन झील पर चुनिंदा प्राकृतिक बंदरगाहों में से एक है। जॉन डेयर के नए प्रकार के स्टील के हल के आविष्कार ने इलिनोइस के समृद्ध प्रेरी को दुनिया के सबसे अधिक उत्पादक पूर्ण और मूल्यवान खेतों में बदल दिया, जिसने जर्मनी और स्वीडन के नए आप्रवासी किसानों को आकर्षित किया।
इलिनोइस में रहने के दौरान तीन अमेरिकी राष्ट्रपतियों का निर्वाचिन हुआ है: अब्राहम लिंकन, युलीसेस सिंपसन ग्रांट, और बराक ओबामा। इसके अतिरिक्त रोनाल्ड रीगन, जिनका राजनीतिक कैरियर कैलिफोर्निया में स्थित था, इलिनोइस में पैदा और पले-बढ़े हुए एकमात्र अमेरिकी राष्ट्रपति है। अब इलिनोइस ने लिंकन को अपने आधिकारिक नारे, लैंड ऑफ़ लिंकन के साथ सम्मानित किया है जो कि 1954 से उसके लाइसेंस प्लेटों पर प्रदर्शित किया जा रहा है।
महाद्वीपीय खाना
महाद्वीपीय खाना या कॉण्टिनेंटल खाना उन व्यंजनों को कहा जाता है, जो कि अन्य महाद्विपों में खासकर यूरोप में प्रचलित है। कम तेल और मसालों के इस्तेमाल से बनता है कॉन्टिनेंटल फूड। इसकी एक और खासियत है कि इसे बहुत ज्यादा पकाया नहीं जाता।
राजा अवधेश सिंह
राजा अवधेश सिंह कालाकांकर रियासत के राजा थे। कुंवर सुरेश सिंह इनके छोटे भाई थेे।
सन्दर्भ
( राजा रघुराज प्रताप सिंह)
लग़मान प्रान्त
नाम
'लग़मान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
इतिहास
सिकंदर महान ने जब इस क्षेत्र पर आक्रमण किया तो इस इलाक़े का नाम 'लम्पाक' हुआ करता था। सातवी सदी ईसवी में बौद्ध चीनी धर्मयात्री ह्वेन त्सांग अपने भारत-दौरे में लग़मान से गुज़रे थे और उन्होंने लिखा के यहाँ के लोग हिन्दु हैं और कम संख्या में बौद्ध भी यहाँ बसे हैं। यहाँ पर बहुत से हिन्दु मंदिर और बौद्ध धर्म की महायान शाखा के कई मठ थे। बाद में यहाँ जयपाल जंजुआ के अधीन हिन्दुशाही राज रहा जिसे ग़ज़नवी राजवंश के पहले राजा सबुक तिगिन ने पराजित किया। उसके उपरान्त यहाँ इस्लामीकरण हुआ।
सास वर्सेस बहू
सास बनाम बहू एक भारतीय नृत्य टेलीविजन श्रृंखला है जो 2008 में सहारा वन चैनल पर प्रसारित हुई थी।
अवधारणा
सास बनाम बहू कुछ सबसे लोकप्रिय भारतीय टेलीविजन श्रृंखलाओं में से सास (सास) और बहू (बहुओं) के बीच एक नृत्य प्रतियोगिता है। इस शो की मेजबानी टेलीविजन अभिनेता करण मेहरा ने की थी। जज अरुणा ईरानी और लॉन्गिनस फर्नांडिस (लॉन्गी) द्वारा 'सासे' और 'बहुस' को 10 में से नंबर दिए जाएंगे। प्रत्येक सप्ताह छह प्रतियोगी (तीन सास और तीन बहुएं) थे जो एक-दूसरे के साथ प्रतिस्पर्धा करेंगे।
प्रतियोगियों को प्राप्त होने वाला सर्वोच्च स्कोर 30 है (न्यायाधीशों से 20 और दर्शकों से 10)।
प्रदर्शन
पहले दिन प्रतियोगियों को एकल प्रदर्शन करना है, दूसरे दिन उन्हें नृत्य करने के लिए एक साथी सौंपा गया है, और आखिरी दिन वह होगा जब "बहुएं" अपनी "सास" के साथ नृत्य करेंगी लेकिन अलग-अलग अंक प्राप्त करेंगी और टीमें उनके त्रिगुण करो. जो टीम सप्ताह जीतेगी वह क्वार्टर फ़ाइनल में होगी लेकिन इसमें शामिल होने के लिए उसका मूल्यांकन किया जाना चाहिए। सोमवार को प्रतियोगी अपना एकल प्रदर्शन करेंगे। मंगलवार को प्रतियोगी के साथी आते हैं और अपना एकल प्रदर्शन करते हैं। बुधवार को प्रतियोगी और साथी अपना युगल प्रदर्शन करेंगे। गुरुवार का दिन होता है जब सास और बहू एक साथ नृत्य करती हैं लेकिन उनका स्कोर अलग-अलग होता है और वे अपने त्रिगुण नृत्य करेंगी। शुक्रवार को वे ड्राइंग रूम में सास-बहू को उनके बड़े प्रदर्शन के लिए अभ्यास कराते दिखाएंगे!
अंत का तिमाही
क्वार्टर फाइनल में नियम थोड़े अलग होते हैं. प्रतियोगी किसी अभिनेता के एकल गीत पर नृत्य करेंगे। फिर जिस राउंड में प्रतियोगी और साथी एक साथ नृत्य करेंगे, वे एक निश्चित शैली, साल्सा या लोक या रॉक एंड रोल पर नृत्य करेंगे। सास-बहू एक ही समय करेंगी. सास बनाम बहू राउंड के लिए, यदि टीम को लगता है कि वे तीनों में से सर्वश्रेष्ठ हैं, तो उनमें से एक वाद्ययंत्र नृत्य करेगा। जो टीम सप्ताह जीतेगी वह सेमीफ़ाइनल में होगी लेकिन इसके लिए उनकी सराहना की जानी चाहिए।